b'\n_START_ARTICLE_\nMichael Lang\n_START_SECTION_\nSeurajoukkueura\n_START_PARAGRAPH_\nLang aloitti ammattilaisuransa kasvattajaseurassaan FC St. Gallenissa, jossa h\xc3\xa4n pelasi vuosina 2006\xe2\x80\x932011 66 Raiffeisen Super Leaguen ja Challenge Leaguen ottelua onnistuen maalinteossa nelj\xc3\xa4 kertaa. Hein\xc3\xa4kuussa 2011 Lang siirtyi Super Leaguen Grasshopperiin, jossa h\xc3\xa4n voitti kaudella 2012\xe2\x80\x932013 Sveitsin cupin. Yhteens\xc3\xa4 Lang pelasi seuran paidassa 128 ottelussa onnistuen maalinteossa 12 kertaa._NEWLINE_Hein\xc3\xa4kuussa 2015 Lang siirtyi Super Leaguen Baseliin. H\xc3\xa4n pelasi kauden aikana 22 ottelussa onnistuen maalinteossa viidesti Baselin voittaessa Sveitsin mestaruuden. Lang debytoi kauden aikana my\xc3\xb6s Eurooppa-liigassa.\n_START_SECTION_\nMaajoukkueura\n_START_PARAGRAPH_\nLang on edustanut Sveitsi\xc3\xa4 nuorten maajoukkuetasolla. Vuoden 2009 alle 19-vuotiaiden EM-kilpailuissa h\xc3\xa4n pelasi kahdessa ottelussa. Sveitsin jalkapallomaajoukkueessa Lang debytoi elokuussa 2013 yst\xc3\xa4vyysottelussa Brasiliaa vastaan. Avausmaali syntyi seuraavassa maaottelussa, lokakuussa 2013 MM-karsintaottelussa Albaniaa vastaan. Vuoden 2014 MM-kilpailuissa Lang pelasi yhdess\xc3\xa4 Sveitsin alkulohkon ottelussa._NEWLINE_Lang kuului Sveitsin joukkueeseen vuoden 2016 EM-kilpailuissa.'